Veli-Matti Savinainen

Veli-Matti Savinainen (sündinud 5. jaanuaril 1986 Espoos) on Soome jäähokimängija, kes mängib ründajana Soome kõrgliigaklubis Tappara.

Hooajal 2005–06 debüteeris ta Soome esiliigaklubis FPS. 2007. aastal liitus ta Soome kõrgliigaklubiga Ässät, kus mängis kokku kuus hooaega. Hiljem on mänginud veel Soome kõrgliigaklubis Tappara, Rootsi kõrgliigaklubis Leksands IF ning KHL-i klubides HC Jugra, Nižni Novgorodi Torpedo, Kunluni Red Star ja Jokerit"MAAJOUKKUEHYÖKKÄÄJÄ SAVINAINEN JOKERIPAITAAN". jokerit.com. 4.5.2019. Vaadatud 29.5.2019. 2022. aasta veebruaris naasis ta Tapparasse, kus ta oli mänginud ka aastatel 2015–2017.

Hooajal 2016–17 tuli ta Tapparaga Soome meistriks. Ta lõi põhihooajal 30 väravat ja kogus 56 punkti. Ta oli põhihooaja suurim väravakütt ja resultatiivsuselt teine mängija. Samal hooajal valiti ta ka liiga sümboolsesse koosseisu. Tappara on ta tulnud Soome meistriks veel ka 2022. ja 2023. aastal. Hooaja 2022/23 väljalangemismängudes lõi Savinainen seitse väravat ja andis seitse väravasöötu ning valiti väljalangemismängude väärtuslikumaks mängijaks.https://www.eliteprospects.com/player/10920/veli-matti-savinainen (vaadatud 1.5.2023) Lisaks võitis ta hooajal 2022/23 Tapparaga Jäähoki Meistrite Liiga.

2019. aasta maailmameistrivõistlustel võitis ta Soome jäähokikoondise koosseisus kuldmedali ja 2014. aasta maailmameistrivõistlustel hõbemedali. Lisaks on ta kuulunud Soome koondisse veel kolmedel maailmameistrivõistlustel ja 2018. aasta taliolümpiamängudel.

 Viited 

 Välislingid 
 Veli-Matti Savinainen KHL.ru lehel
 Veli-Matti Savinainen hockeydb.com lehel

Kategooria:Soome jäähokimängijad
Kategooria:Nižni Novgorodi Torpedo mängijad
Kategooria:Kunluni Red Stari mängijad
Kategooria:Jokerite mängijad
Kategooria:Ässäte mängijad
Kategooria:KooKoo mängijad
Kategooria:Tappara mängijad
Kategooria:Leksands IF-i mängijad
Kategooria:Sündinud 1986